projecte-aina/catalan_government_crawling huggingface dataset:
182:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"...s'hi utilitzen per primer cop indicadors i mesures... que aporten dades i reflexions interessants per a la gestió de la diversitat i de les polítiques públiques."
Extret del post de Magda Garcia sobre Informe sobre la integració de les persones immigrades a Catalunya 2015 [ + ]
Catàleg de gegants centenaris de Catalunya
Revista de Llengua i Dret/Journal of Language and Law, núm. 65
Publicació de referència en el camp del llenguatge administratiu i jurídic, en el del dret lingüístic i en el de la política i la planificació lingüístiques.
A més dels apartats dedicats a legislació, jurisprudència i documentació, i recensions i notícies bibliogràfiques, aquest número inclou articles, entre d'altres matèries, sobre el principi processal "iura novit curia" en la jurisprudència del Tribunal Suprem, el procés judicial com a "espai comunicatiu", o una aproximació als problemes de precisió del discurs jurídic des de l'àmbit de l'assessoria lingüística.
Dia i hora: divendres 15 de juliol de 2016, a les 22 h.
Lloc: Ermita de la Mare de Déu de la Roca de Mont-roig del Camp
183:: Ciències socials:: Cultura:: El blog de les publicacions de la Generalitat:: Llibreria en línia de la Generalitat:: Cercador de publicacions
"Els treballs, signats pels conservadors d'art medieval, del Renaixement i del barroc del propi Museu Nacional, constitueixen un material ric que serveix de base per a aportacions futures, així com una revisió d'algunes de les obres més significatives de l'art medieval català."
Extret del post de Jordi Camps sobre Col·lecció Antonio Gallardo Ballart.
Obres d'art romànic i gòtic [ + ]
El paper d'Isabel Schäfer avalua les diferents fases i èxits del procés de transició a Tunísia en el context dels esdeveniments a la regió MENA.
En el debat polític i científic internacional sobre la "primavera àrab", el cas de Tunísia ha estat citat freqüentment com un "model" de la transició pacífica i amb èxit.
L'autora qüestiona aquesta tesi i considera Tunísia com un cas molt particular i únic, perquè és l'únic país de la regió on s'ha dut un ampli procés de consolidació democràtica, fruit en part de factors intrínsecs com ara una societat civil forta, forta classe mitjana, baix nivell d'armament, la tradició orientada al consens, alt nivell d'educació, o l'absència de conflictes ètnics violents.
Catàleg de l'exposició que acull el Museu d'Art de Girona del 7 de maig a l'1 de novembre de 2016, que reuneix una selecció de les obres més representatives de les estades de Santiago Rusiñol a les terres gironines, provinents en gran part de col·leccions i institucions públiques, museus, arxius i biblioteques.
Un conjunt de 26 pintures més una vintena de dibuixos i fotografies a més de documents i escrits de Rusiñol permeten al visitant fer un itinerari geogràfic alhora que artístic i vital de l'artista.
50 partitures per a acordió diatònic.
Aquest segon volum de partitures per a acordió diatònic recull músiques ballables vuitcentistes, amb el número dels botons i comentades, per a afavorir l'aprenentatge autodidacta de persones que no llegeixen solfa.
Inclou 2 CD amb les gravacions de les músiques de les cançons.
184:: Ciències socials:: Estadística:: Esports:: Llengua:: El blog de les publicacions de la Generalitat:: Cercador de publicacions
"La col·lecció DOCS aplega documents (primers títols: Protocol d'Istanbul, Regles penitenciàries i Codi ètic europeu, Lobbys: marc regulador ) que aporten un valor evident als àmbits d'actuació de l'Administració de Justícia, entesa en un sentit ampli (execució penal dins i fora de la presó, justícia juvenil, dret civil, entitats jurídiques, professions titulades, gestió de conflictes, grups d'interès, etc)."
Col·lecció DOCS del Centre d'Estudis Jurídics i Formació Especialitzada [ + ]
Aliadòfils i germanòfils a Catalunya durant la Primera Guerra Mundial
Centre d'història contemporània de Catalunya
Proposta de reconstrucció de les polèmiques ideològiques que van esclatar a la premsa catalana i als seus cercles intel·lectuals entre aliadòfils, germanòfils i neutralistes, que permet conèixer què pensaven sobre la guerra Cambó, Xènius, Prat de la Riba, Rovira i Virgili, Lerroux, Rusiñol, Gaziel o Pestaña, entre molts altres; tot plegat amb l'objectiu de mostrar un panorama molt ampliat del període, en un intent de rebatre antics prejudicis i classificacions apriorístiques.
Departament d'Economia i Hisenda
Revista semestral amb articles originals d'estadística aplicada i metodologia estadística, investigació operativa, estadística oficial i biometria, editada per l'Idescat i publicada íntegrament en anglès.
Coeditada amb la Universitat Autònoma de Barcelona, la Universitat Politècnica de Catalunya, la Universitat de Barcelona, la Universitat de Girona, la Universitat Pompeu Fabra i la Universitat de Lleida.
Revista trimestral amb articles originals relacionats amb les ciències de l'activitat física i de l'esport, els àmbits professionals que se'n deriven i la promoció, en general, de la cultura esportiva.
Aquest número inclou, entre altres, articles sobre agrupació i equilibri competitiu en el bàsquet, una comparació de la capacitat rítmica en persones amb discapacitat intel·lectual, síndrome de Down i persones sense discapacitat, o un estudi de la motivació d'assoliment i orientació motivacional en estudiants d'educació física.
Publicació de caràcter utilitari, destinada a visitants de Catalunya de llengua castellana, francesa, anglesa, italiana o alemanya.
Usant el dibuix com a base didàctica, conté terminologia elemental en català sobre la vida exterior (poble, parc, transport, ciutat, muntanya, bosc, fira, mar, platja, etc.), l'habitatge, els serveis, els aliments i altres àrees d'interès.
185:: Ciències socials:: Cultura:: Educació i formació:: El blog de les publicacions de la Generalitat:: Llibreria en línia de la Generalitat:: Cercador de publicacions
"Aquest és un treball científic (pedagògic) basat en l'afecte i la comprensió cap als que els costa aprendre a tocar."
Extret del post de Francesc Marimon sobre 50 partitures per a acordió diatònic.
La despesa en consum de les llars
Operació estadística que, d'acord amb la Classificació de les funcions de consum individual (COICOP/HBS), informa sobre la magnitud, l'estructura i la distribució de les despeses en consum que realitzen les llars, així com sobre les quantitats físiques consumides de determinats productes alimentaris i de les fonts d'energia.
Elaborada a partir de l'Enquesta de pressupostos familiars base 2006, que l'INE elabora anualment, substitueix l'Enquesta contínua de pressupostos familiars, en vigor del 1997 al 2005.
Aquest article de M. Fouad Ammor analitza les transformacions geopolítiques a la regió MENA a través d'un enfocament multidimensional, apel·lant a: la història recent de la regió euromediterrània; els reptes geoestratègics on no sempre és fàcil decidir entre els interessos i principis, el discurs i l'acció; i tornant als fets, en el seu esquema descriptiu i analític.
L'autor va més enllà de l'anàlisi del dia a dia dels esdeveniments regionals mentre tracta d'entendre la dinàmica estructural i les seves causes.
El document es divideix en quatre parts que tracten, respectivament: la riquesa del petroli a la regió MENA, el paper d'Israel a la zona euromediterrània, la crisi de la modernització, i la seguretat humana a la llum del present àrab.
Ramon Llull a la biblioteca de Catalunya
Aquest llibre electrònic, publicat per la Biblioteca de Catalunya i el Departament de Cultura de la Generalitat de Catalunya amb motiu de l'Any Ramon Llull, vol apropar als lectors un dels pensadors catalans més universal de tots els segles.
A través de les entrevistes conduïdes per Joan Santanach a investigadors especialistes en Ramon Llull: Lola Badia, Alexander Fidora, Amador Vega, Albert Soler i Ricard Torrents; les lectures de fragments de textos tan rellevants com el Llibre de Meravelles o el Llibre del gentil, fetes pels mateixos entrevistats; i una interpretació exclusiva d'Antoni Rossell del poema Desconhort enregistrada a Sant Pau del Camp, els textos ajuden a conèixer diverses facetes d'aquest autor, a més de presentar una selecció dels manuscrits i impresos més significatius conservats a la Biblioteca de Catalunya.
Les tecnologies mòbils als centres educatius
Secretaria General d'Ensenyament
Aquest document recull diverses consideracions sobre la presència i l'ús dels dispositius mòbils als centres educatius de Catalunya, el desenvolupament de la competència digital per part de l'alumnat i el potencial de la tecnologia mòbil en les activitats d'aprenentatge.
L'autonomia dels centres, l'exemplaritat del professorat, la col·laboració amb les famílies, el foment de la responsabilitat de l'alumnat i la implicació de les direccions, conjuntament amb l'estímul a pensar i actuar amb visió de futur, són els eixos del document.
186:: Agricultura:: Cultura:: Economia:: El blog de les publicacions de la Generalitat:: Llibreria en línia de la Generalitat:: Cercador de publicacions
"...el benestar subjectiu es defineix com el principal component psicosocial (no material) de la qualitat de vida.
La recerca pretén conèixer i avaluar l'impacte subjectiu de les diferents mesures protectores i col·laborar a orientar les polítiques públiques en matèria de protecció a la infància a Catalunya."
Extret del post sobre El benestar subjectiu dels adolescents sota tutela a Catalunya [ + ]
Revista de periodicitat trimestral, editada pel Centre de la Propietat Forestal i de difusió gratuïta, que té l'objectiu de divulgar mètodes de silvicultura sostenible per a produir i conservar els terrenys forestals de titularitat privada.
S'adreça a propietaris forestals, gestors, estudiants, i públic en general interessat en conèixer mètodes de silvicultura sostenible.
En aquest número destaca una guia dels criteris de classificació de la fusta en peu de Catalunya.
Catàleg de l'exposició que acull el MNAC del 23 de setembre de 2016 al 15 de gener de 2017, i que presenta la pintora, dibuixant i il·lustradora Lluïsa Vidal, una de les artistes catalanes més completes i avançades del seu temps que, malauradament, va caure en l'oblit després de la seva mort.
Més enllà de la seva qualitat intrínseca com a pintora i il·lustradora, Vidal representa el triomf de les pròpies conviccions artístiques sobre els prejudicis i les inèrcies del seu temps.
La mostra exhibeix una seixantena d'obres, entre les quals hi ha també peces de petit format, de caire més íntim, que volen aproximar el públic al procés de treball de l'artista.
Direcció General de Promoció Econòmica
Publicació mensual que recull informació sobre els principals indicadors de conjuntura econòmica de Catalunya i del seu entorn.
187:: Ciències socials:: Cultura:: Justícia i dret:: Les llibreries de la Xarxa:: El blog de les publicacions de la Generalitat:: Llibreria en línia de la Generalitat:: Cercador de publicacions
"...quin marge té la Generalitat per establir polítiques públiques pròpies en l'àmbit del comerç interior?
És a dir, l'autonomia de què disposa la Generalitat en aquesta matèria és de prou qualitat per fer possible una política diferenciada?"
Extret del post sobre Estudi del marge de què disposa la Generalitat de Catalunya per establir polítiques públiques en comerç interior [ + ]
Barraquisme la ciutat (im)possible.
Els barris de Can Valero, el Carmel i la Perona a la Barcelona del segle XX (1a reimpressió 1a edició)
Barcelona ha vist néixer i desaparèixer nombrosos barris de barraques al llarg del segle XX, una realitat sovint oblidada que n'ha condicionat substancialment el desenvolupament urbà.
Aquesta monografia és el resultat de la recerca impulsada entre 2004 i 2008 per l'Inventari del Patrimoni Etnològic del Centre de Promoció de la Cultura Popular i Tradicional Catalana amb l'objectiu de recopilar tota la informació existent, dispersa i fragmentada, sobre aquest fenomen.
L'equip de recerca, format per historiadors, antropòlegs i geògrafs de la Universitat de Barcelona, en fa una anàlisi des de la perspectiva històrica, en debat les raons de l'existència, permanència i desaparició, a la vegada que en recupera testimonis directes per tal d'aprofundir en l'estudi etnogràfic del barraquisme i donar lloc a la història social en el relat oficial sobre la ciutat.
El divino Morales [edició a càrrec de Leticia Ruiz Gómez]
Catàleg de l'exposició que va acollir el Museu Nacional d'Art de Catalunya entre el 16 de juny i el 25 de setembre de 2016.
La mostra, organitzada conjuntament amb el Museo del Prado i el Museo de Bellas Artes de Bilbao, presenta per primera vegada a Barcelona, una gran exposició sobre Luis de Morales, un pintor renaixentista espanyol de gran qualitat molt poc conegut encara del públic.
Llei 11/2014, del 10 d'octubre, per a garantir els drets de lesbianes, gais, bisexuals, transgèneres i intersexuals i per a eradicar l'homofòbia, la bifòbia i la transfòbia
Text de la Llei aprovada pel govern de la Generalitat de Catalunya, que té com a objectiu desenvolupar i garantir els drets de les lesbianes, els gais, els bisexuals i els transsexuals (col·lectiu LGBT) i evitar situacions de discriminació i violència cap a aquest col·lectiu, conegudes socialment també com a homofòbia, bifòbia i transfòbia.
La llibreria L'Altell de Banyoles fa 25 anys.
L'antiga Llibreria Escolar va canviar de local, de tipus de llibreria i de nom al 1991 i va néixer la llibreria L'Altell, molt activa, amb clubs de lectura, nombroses presentacions de llibres i activitats, com les seves Nits dels Narradors.
Des de l'any 2012 és membre de la Xarxa de Llibreries Acreditades de la Generalitat.
Dos moments de la celebreció del 25è aniversari de la llibreria L'Altell de Banyoles.
188:: Administració pública:: Ciències socials:: Cultura:: El blog de les publicacions de la Generalitat:: Llibreria en línia de la Generalitat:: Cercador de publicacions
"... incorpora algunes bones pràctiques... i un catàleg de recursos per tal d'ampliar els coneixements pel que fa a la realitat de les confessions religioses als centres penitenciaris de Catalunya."
Extret del post sobre Guia per al respecte a la diversitat de creences als centres penitenciaris de Catalunya [ + ]
Estudi del marge de què disposa la Generalitat de Catalunya per establir polítiques públiques en comerç interior
Estudi que té com a objectiu esbrinar el marge que té la Generalitat de Catalunya per establir poítiques públiques pròpies en l'àmbit del comerç interior.
Partint d'una anàlisi del sistema de repartiment de competències dissenyat per la Constitució espanyola i l'Estatut d'autonomia de Catalunya, i interpretat per la jurisprudència del Tribunal Constitucional; i seguint per un examen de les competències atribuïdes a la Unió Europea en virtut del seu Tractat de Funcionament en matèries que incideixen en l'àmbit del comerç; arriba a la conclusió que, malgrat el caràcter exclusiu de la competència en comerç interior prevista a l'article 121 de l'Estatut d'autonomia de Catalunya, el marge de la Generalitat per dissenyar i implementar polítiques pròpies és molt reduït.
Dels mercaders d'Empúries als pescadors de l'Escala
Josep Esquirol, fotògraf d'Empúries
Catàleg de l'exposició organitzada conjuntament pel Museu d'Arqueologia de Catalunya-Empúries i el Museu de l'Anxova i de la Sal de l'Escala, sobre l'obra de Josep Esquirol, fotògraf de la ciutat, que va documentar l'inici de les excavacions l'any 1908.
Impulsades per l'eminent arquitecte i arqueòleg Josep Puig i Cadafalch, les excavacions van suposar un important esdeveniment en el món cultural de Catalunya, que va trasbalsar la vida de la petita comunitat pesquera que era l'Escala en aquell moment.
189:: Ciències socials:: Cultura:: Esports:: El blog de les publicacions de la Generalitat:: Llibreria en línia de la Generalitat:: Cercador de publicacions
"...recull un ampli conjunt d'estratègies educatives... que poden ajudar a impulsar actuacions encaminades a millorar l'èxit en la trajectòria educativa dels i les joves."
Extret del post de Mireia Vilamala sobre La Guia d'estratègies de millora educativa, nova eina per incidir en la trajectòria educativa de les persones joves [ + ]
Empúries a l'antiguitat tardana (obra completa en 2 volums)
Col·lecció Monografies Emporitanes
Aquesta publicació aplega els resultats de les antigues excavacions, en part ja publicats, i de noves campanyes algunes molt recents, que han permès copsar des d ' altres angles una realitat polièdrica.
Té la voluntat de ser útil en presentar un conjunt potent de materials i de dades, moltes absolutament inèdites o només parcialment publicades, que fan possible situar l ' Empúries tardoantiga en un lloc ben diferent del que fins ara havia ocupat tot mostrant nous models urbans diversos dels que eren més coneguts.
L ' obra de la fotògrafa berlinesa Marianne Breslauer es pot veure per primera vegada en una exposició individual a l'estat espanyol al Museu Nacional d ' Art de Catalunya (MNAC) del 17 de novembre de 2016 al 29 de gener de 2017.
L ' exposició, que té 127 imatges, mostra l ' obra de l ' artista, amb especial atenció a les fotografies que va fer durant un viatge per Catalunya, Navarra, el País Basc i Andorra el 1933, juntament amb la periodista i escriptora Annemarie Schwarzenbach.
Les altres fotografies mostrades van ser preses a Berlín, durant els mesos que va viure a París el 1929 i en els seus viatges per Itàlia i Palestina.
Revista trimestral amb articles originals relacionats amb les ciències de l ' activitat física i de l ' esport, els àmbits professionals que se ' n deriven i la promoció, en general, de la cultura esportiva.
Aquest número inclou, entre altres, articles sobre la valoració objectiva de l ' activitat física en sessions d ' exercici físic d ' un programa multidisciplinari per al tractament de l ' obesitat infantil, una valoració de la integració de l ' educació física i la dansa a les escoles de primària de les comarques de Girona, o un estudi exploratori sobre la seguretat de les instal·lacions esportives públiques a Extremadura.
191:: Ciències socials:: Economia:: El blog de les publicacions de la Generalitat:: Llibreria en línia de la Generalitat:: Cercador de publicacions
"...propostes i recomanacions per tal de garantir el respecte a les creences i opcions de pensament de les persones que són ateses en les institucions sanitàries."
Extret del post sobre Guia per al respecte a la diversitat de creences als centres sanitaris de Catalunya [ + ]
La construcció del palau del comte Enric II a Castelló d'Empúries (Alt Empordà).
Estudi documental i dels materials arqueològics
Col·lecció Sèrie Monogràfica del M.A.C. - Girona
Aquest llibre, que forma part de la col·lecció Sèries Monogràfiques del Museu d'Arqueologia de Catalunya-Girona, és el resultat d'un important projecte de recerca, d'estudi i d'anàlisi històrica i arqueològica entorn del conjunt de la torre de la muralla medieval i de la construcció del palau comtal d'Enric II d'Empúries, anomenat l'Infant Fortuna (1445-1522), l'actual edifici de l'Ajuntament conegut actualment com a Palau dels Comtes i convent de Sant Domènec de Castelló d'Empúries i del jaciment arqueològic corresponent.
L'estudi dels diversos materials arqueològics procedents dels jaciments de l'única torre conservada de la muralla medieval, ha tret a la llum un dels conjunts arqueològics més importants i complets de Castelló d'Empúries, especialment de ceràmica, que permeten aportar dades definitives entorn de la construcció del Palau d'Enric II d'Empúries (entre els anys 1511 i 1514) i de l'amortització de la muralla medieval en una important remodelació urbana, així com també sobre la producció local i la comercialització de ceràmica durant l'Edat Mitjana i l'època moderna a Castelló d'Empúries i al comtat d'Empúries.
El conreu de la vinya i el vi a Empúries, l'Escala i el Montgrí
Catàleg de l'exposició organitzada conjuntament pel Museu d'Arqueologia de Catalunya-Empúries i el Museu de l'Anxova i de la Sal de l'Escala, que se centra en el procés històric que va portar a la implantació del conreu de la vinya en època romana, en la seva capacitat d'esdevenir un fenomen d'inversió i d'activació econòmica de primer ordre, amb inversions de capital per part d'influents personatges itàlics i provincials, convertint el nord-est català de zona de recepció a àrea productiva amb capacitat de crear un excedent per vendre a l'exterior.
Nova edició del calendari de fires de Catalunya per a l'any 2017, que inclou la previsió de més de 468 activitats firals, de les quals 59 seran d'àmbit internacional o estatal, i 409 d'àmbit català, comarcal, intercomarcal i local.
L'oferta presentada comprèn tots els sectors de l'economia, des dels més tradicionals de l'agricultura, la ramaderia i l'artesania als més innovadors en l'àmbit industrial i tecnològic.
Inclou també un capítol dedicat a fires pluriennals sense convocatòria per al 2017 i una relació de membres de la Federació de Fires de Catalunya - FEFIC.
Aquesta informació és consultable també a la pàgina web del Departament d'Empresa i Coneixement, on s'actualitza sistemàticament.
193:: Ciències socials:: Cultura:: Esports:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"És a dir, quina fórmula de gestió mancomunada de serveis públics en l'àmbit supramunicipal de Catalunya té sentit potenciar, reduir o suprimir en l'actualitat"
Extret del post sobre La gestió mancomunada de serveis públics en l'àmbit supramunicipal a Catalunya [ + ]
Departament d'Economia i Hisenda
Coeditada amb la Universitat Autònoma de Barcelona, la Universitat Politècnica de Catalunya, la Universitat de Barcelona, la Universitat de Girona, la Universitat Pompeu Fabra i la Universitat de Lleida.
Aquest volum presenta un recull d'articles científics presentats en el primer taller a Catalunya dedicat específicament als estudis geofísics i arqueològics.
Es tracta d'una obra d'interès científic indiscutible amb contribucions d'autors i professionals de gran prestigi que ha permès un estudi transversal d'un dels llocs arqueològics més importants de Catalunya.
Edició en llengua francesa de l'anuari 2016 de l'Institut Europeu de la Mediterrània que ofereix, amb la contribució de més de seixanta-vuit experts, una anàlisi del conflicte a Síria i el Pròxim Orient, la situació a Turquia, el terrorisme a Europa o la crisi de refugiats, així com els fets més rellevants de l'any als països europeus mediterranis, als Balcans, al Magreb, o en sectors estratègics com la seguretat, l'economia o la cultura.
Conté, a més, un ampli ventall de dades estadístiques, indicadors econòmics, quadres comparatius, gràfics i mapes.
Els Tranquils d'Esclet, Cassà de la Selva
Sèrie 1: Documents testimonials-recerca
Nou volum de la col·lecció discogràfica de tretze volums de la Fonoteca de Música Tradicional Catalana, que té com a objectiu la difusió de manera seleccionada i amb el seu estudi corresponent dels materials aplegats en el fons sonor.
En aquest cas, el CD està dedicat als goigs del cicle pasqual, amb l'enregistrament pel grup d'Els Tranquils d'Esclet de Cassà de la Selva d'uns materials inèdits, que són forma d'expressió d'una religiositat popular però estan relacionats també amb cicles agraris i de la natura, i constitueixen un element de primer ordre del patrimoni immaterial que donen sentit a un territori i a una identitat social.
Aquest número inclou, entre altres, articles sobre la influència de l'alçada en el patró de la marxa d'homes i dones, el blog com a eina didàctica en educació física des la percepció de l'alumnat, o la implementació i avaluació del programa "Vellesa, Activitat Física i Dependència".
Legislació sobre mediació en dret privat
Recull la legislació vigent en matèria de mediació a Catalunya, una via alternativa a la judicial en la resolució de conflictes.